Video chat Nouilhan (Hautes-Pyrénées, Frankryk). Gratis video geselsies Nouilhan (Hautes-Pyrénées, Frankryk). Video gesels random.
Video gesels Nouilhan (Hautes-Pyrénées, Frankryk)
Welkom by video chat NouilhanOntmoet skommel mense regoor die wêreld. Absoluut gratis video chat Nouilhan in wat jy kan die volgende faktore te doen:- Praat vir koste-vry met alle vorme van individue. spesifiseer dit nodig om 'Stellings' gaan.- Praat met webcam in die 'kamera' modus.- Het vermaaklike selfs al is jy 'Volgende' klik om iemand interessante verkry.- Het jy 'n gesprek anoniem met geen mikro en geen webcam in die 'teks' modus.- Spy ander individue video geselsies anoniem as jy toegelaat.- Danksy video chat Nouilhan jy kan ontmoet snaaks vriende uit alle meer as die wêreld.- As jy nie wil wees verken verandering wat dit in 'Stellings'.Om begin druk 'F2' kry of op 'begin'
Video chat Nouilhan Hierdie is 'n spesiale uitgawe van Ditsem Nuus wat fokus op vyf kwessies: Beplande grondgryp, gewelddadige aanslag op blankes in SA, die ongelooflike diepte van ANC-gekoppelde korrupsie, die minerale skatkis van SA as die eintlike prys en die moed van 'n boer.
Slagting van swart op blank in SA
Private individue – nie die media nie – hou rekord van blanke persone (blankes) wat in die land vermoor en/of ernstig aangerand is en wat opvallend omtrent hierdie rekords is, is dat die aanvallers feitlik uitsluitlik swart is. Daarenteen is daar feitlik geen rekord van blank wat swart vermoor het nie.
Ditsem Nuus is meegedeel van net 'n klein gedeelte van 'n lys van sulke moorde, nl. dié wat min of meer gedurende die afgelope Junie en Julie 2018 plaasgevind het. Dit word hier soos volg gepubliseer, sonder alle detail, maar as die waarheid, ten einde die enormiteit van die huidige en voortdurende bloedige aanslag van swart op blank in die land te illustreer:
Ann Smit (86) is op 28 Mei ná 'n aanval in 'n plas bloed in haar huis in Marthastraat, PE, gevind - sy sterf vier weke later in die Greenacres-hospitaal. (Skakel)
Ronald Moreland, Pretoria – op 6 Julie koelbloedig geskiet en vermoor (Skakel)
Vier vroue op 8 Julie aangeval deur ses swartmense in St. Francisbaai (Skakel)
Boer Kobus van Heerden (69) en sy vrou aangeval op plaas te Kiepersol, Hazyview deur vier swaargewapende mans (Skakel) – 5 Julie, boer skiet alvier aanvallers dood
Boer aangeval op plaas in Nylstroom deur sewe gewapende swartes (Skakel) - Junie
Gesin brutaal aangeval in hul huis te Vereeniging
Kallie van Heerden (62) op plaas in Hartbeesfontein-omgewing, Noordwes vyf keer geskiet deur swartmense, oorleef aanval wonderbaarlik (Skakel) – 11 Junie
Man aangeval deur vier swartes op kleinhoewe te Hallgate (Skakel) – 2 Julie
Loutjie Erasmus koelbloedig by plaashek doodgeskiet (Skakel) – 1 Julie
Kallie Schoonraadt (47), elektrisiën en pa van drie jong kinders, deur vyf swart mans vermoor op sy plaas in Rustenburg-distrik, gesin aangerand (Skakel) – 23 Junie
Plaasaanval by Tierpoort, Bloemfontein, drie gewapende aanvallers oorweldig plaaswerkers, goedere geroof, boer gelukkig nie teenwoordig nie (Skakel) – 29 Junie
Plaasaanval by Bokfontein, Brits, bejaarde egpaar deur drie aanvallers herhaaldelik met 'n panga gekap (Skakel) - 29 Junie
Allan Raynor Neil Fanner (68), boer te Hartebeespoort, wes van Pretoria, deur twee aanvallers met knopkieries aangerand (Skakel) - 29 Junie
Oud-skoolhoof Pierre Lotz (77) en sy verlamde vrou in hul huis te Parys in die nag oorval, Pierre met stomp voorwerp doodgeslaan (Skakel) – 25 Junie
Jaap Keller (71), afgelope 31 jaar eienaar van Dewetsdorp Slaghuis, te Dewetsdorp, is deur swartmense met mes in die rug gesteek. (Skakel) – 30 Junie
Bejaarde egpaar Danie en Mariaan Bruwer te Vanstadensrus in hul huis op stoele vasgebind en met kopskote tereggestel (Skakel) – 26 Junie
20-jarige vrou word in die spogbuurt Welgemoed, Kaapstad in haar ouerhuis om 11:30 deur swart man oorval, verkrag en in kamer toegesluit, waarna hy huis beroof. (Skakel) – 28 Junie
86-jarige blanke vrou word in Wag-n-Bietjie Aftree-oord te Springs vermoor langs haar bed aangetref, hande en voete was gebind en lap in mond, woonstel geplunder. (Skakel) – 24 Junie
Peter Dawson van kleinhoewe by Hartbeespoort, Broederstroom, doodgeskiet toe hy met aanvallers probeer onderhandel het om nie sy dogter, Chrystal, leed aan te doen nie; een aanvaller het gesê dat hy haar pa geskiet het omdat hy moeg geword het om met hom te onderhandel; sy het daarin geslaag om weg te hardloop. (Skakel) - 24 Junie
Jeffrey Zetler (62) eienaar van die bekende aarbei-uitvoerplaas Mooiberge by Stellenbosch doodgesteek deur aanvallers in sy huis. (Skakel) – 23 Junie
Stefne Evans (60) van Bathurst in haar huis met 'n baksteen doodgeslaan, haar lewensmaat beseer. (Skakel) – 3 Junie
Op kleinhoewe by Heidelberg is Boet Smal (in sy 70’s) deur twee aanvallers doodgesteek, sy vrou Ester (60’s) in rug gesteek, maar oorleef. (Skakel) 2 Junie
Deon de Bruyn (25) doodgeskiet op plaas by Komatipoort; in dieselfde aanval Estelle Jansen (59) in die maag, skouers en bene geskiet, in kritieke toestand in hospitaal opgeneem. (Skakel) - Junie
Klaus Horst Meier (81), doodgesteek aangetref op plaas Asgard in Marseilles-omgewing by Ladybrand. (Skakel) – 17 Junie
Dr. Lesley van Niekerk (63), is op 'n plaas naby Modimolle geskiet. Sy is in 'n kritieke toestand in die Unitas-hospitaal in Centurion opgeneem (Skakel) – 15 Junie
Blanke boer van Pretoria deur swartmense oorval toe hy by sy plaashek met sy vierwielmotorfiets stop (Skakel) – 26 Junie
Blanke vrou (60) en haar 88-jarige ma in huis in Somerset-Wes aangeval, sy skiet aanvaller dood (Skakel) – 8 Julie
Blanke familie in die Kwintet-woonstelblok in Reitzpark, Welkom, aangeval deur twee swart mans met messe gewapen – identikit van een van die aanvallers vrygestel (Skakel) – 5 Junie.
Blanke pa is langs sy 4 maande-oue baba doodgeskiet. (Skakel) – 8 Julie
Lyk van 85-jarige blanke vrou, Hetta Potgieter, met haar hande vasgebind agter haar rug gevind in haar woonstel by die Macadamia-sorgsentrum in Warmbad (Skakel) – 9 Julie
19-jarige blanke seun in die bors geskiet deur swartmense op kleinhoewe De Wagensdrift, Cullinan. (Skakel) – 9 Julie
Hierdie tipe beriggewing word nie in die hoofstroommedia gevind nie en indien dit so op die keper beskou word, is dit eenvoudig skokkend. Die waarheid moet egter onder die oog gesien word en om dit grafies te rugsteun, kan die videogreep by hierdie skakel besigtig word.
Hierdie verskynsel kan weens die aard daarvan nie anders beoordeel word as suiwer terrorisme nie, inderdaad onverklaarde burgeroorlog. Sien ook die treffende videogreep van Steve Hofmeyr by hierdie skakel.
Nuwe bordspel in Afrikaans
Soos die Engelsman sê “All is not gloom and doom” en in SA is daar nog baie hoop, trouens vir gelowiges lê die oorwinning voor. Daarom dan 'n stukkie positiewe nuus dat ’n nuwe Afrikaanse bordspel, BogWoordKies©, ontwikkel is en op die mark geplaas is.
Die spel, daarop gemik om Afrikaans beter te leer ken en te gebruik, word gespeel met Woordkaarte of Vat ’n Kans-kaarte. Spelers probeer om eerste by die wenpunt te kom deur gebruik te maak van bluf, mimiek, tekeninge, algemene kennis of pure geluk. Daar is ook plekke op die bord waar spelers ŉ boete of bonus ontvang, sou hulle daarop beland. Die spel is ontwikkel deur Bert van den Heever, ’n bourekenaar, en sy vrou Laetitia, ’n voormalige voorskoolse onderwyseres en tans ’n gastehuiseienaar. BogWoordKies© kan gesien word as ‘n kombinasie van Balderdash, Trivial Pursuit, en Pictionary. “Die idee kom van iets wat ons op die plaas gespeel het rondom die kombuistafel by ‘n olielampie,” onthou Bert. “Toe was dit maar net met die gebruik van ‘n woordeboek, pen en papier, maar die hoeveelheid pret en skaterlag was dieselfde.” Die bordspel is beskikbaar by www.bogwoordkies.co.za.
Klein troos ná ongelooflike korrupsie deur Aurora-direkteure
Solidariteit het aangekondig dat ongeveer 300 van die 5 300 voormalige werknemers van Aurora Empowerment Systems verlede week gedeeltelike betaling begin ontvang het. Die fondse is deel van agterstallige salarisse wat na ŉ regstryd van agt jaar teen die voormalige Aurora-direkteure uitbetaal word.
Dit volg nadat Aurora Empowerment Systems in Oktober 2009 deur die Pamodzi-likwidateurs aangestel is om die Pamodzi Gold-myne onder voorlopige likwidasie te bestuur. Dit het tot gevolg gehad dat 5 300 werknemers vanaf Desember 2009 hul salaris laat ontvang het, slegs ŉ gedeelte van hul salaris ontvang het of geensins hul salaris ontvang het nie.
Die Aurora direkteure, wat insluit Khulubuse Zuma (oud-pres. Jacob Zuma se kleinneef), Zondwa Mandela (oud-pres. Nelson Mandela se kleinkind), Thulani Ngubani, Solly Bhana en Fazel Bhanat, het vir etlike jare alle regsprosesse vertraag wat teen hulle aanhangig gemaak is. Ná 'n verbete regstryd deur Solidariteit oor jare het op 25 Junie 2015 die Noord-Gautengse Hooggeregshof beslis dat die Aurora-direkteure in hul persoonlike hoedanigheid aan bedrog skuldig is.
Solidariteit stel die strooptog van die Aurora-direkteure soos volg in perspektief:
“Tussen 2009 en 2010 is R1,7 miljard se skade aan die mynbates aangerig, terwyl R122 miljoen se goud deur Aurora verkoop is waarvoor geen opbrengs getoon is nie. ŉ Enorme bedrag van R35 miljoen is aan familielede van die Aurora-direkteure oorbetaal en as terugbetaling van lenings afgeskryf sonder dat daar bewyse is dat die geld enigsins geleen is.
“Voorts is miljoene rand se pensioenfonds-, werknemersbelasting- en werkloosheidversekeringsfonds-aftrekkings van salarisse verhaal, maar dié geld het ook verdwyn. Daarby is duisende kiloliter onbehandelde suur mynwater in die Blesbokspruit gepomp, terwyl bykans geen diensverskaffer soos Eskom en munisipaliteite ooit betaal is nie.
“Aurora was by geen statutêre instelling geregistreer nie, terwyl elke klousule van die handelsooreenkoms wat met die likwidateurs gesluit is, oortree is. Daar is aan geen toepaslike wetgewing of regulasie voldoen nie en elke aansoek wat by die hooggeregshof ingedien is om likwidasie teen te staan, het met meineed en bedrog gepaard gegaan.
“Voorts is geen terugbetalingsooreenkoms aangaande salarisse met Solidariteit gestand gedoen nie, terwyl hofbevele oor verskeie growwe oortredings bloot geïgnoreer is en bedrog van R5,3 miljoen met die aankoop van aandele gepleeg is. Dit het al erger gegaan met ŉ R13 miljoen voorskot van ŉ belegger wat verduister is, terwyl verskeie skikkingsooreenkomste vir terugbetaling deurgaans gefaal het.
“Uiteindelik is genoeg geld ingevorder om ŉ gedeelte van die werkers se uitstaande salariseise te betaal, maar ongelukkig kan daar volgens die Insolvensiewet slegs ŉ maksimum eis van R28 000 aan ŉ werknemer as preferente eiser uitbetaal word, ongeag die grootte van die eis. Heelwat van die eise wat ingedien is, is ook voorlopig afgekeur weens ŉ gebrek aan stawende bewyse. Daar is egter 300 eise reeds goedgekeur en die werknemers het hul betalings begin ontvang. Daar bestaan ŉ tweede geleentheid vir voormalige Aurora-werknemers tot einde September 2018 om hul uitstaande eise te voltooi en in te dien.
“ŉ Hofaansoek sal gedurende September 2018 gebring word om al die direkteure te sekwestreer. Ná agt jaar van swaarkry, is die eerste betalings en die sekwestrasie van die Aurora-direkteure ŉ oorwinning vir geregtigheid vir elke werknemer, maar die pyn en lyding was so groot dat dit ŉ hol oorwinning is,” aldus Solidariteit.
Vir meer besonderhede, kontak Gideon du Plessis van Solidariteit by 082 776 6417.
Grond – dis die hondjie en nie die halsbandjie
Dit lyk asof die hele kabaal oor grond in Suid-Afrika gaan oor een ding: Inpalming van en beheer oor die minerale skatkis van die land.
Reeds jare gelede het die hoogaangeskrewe Amerikaanse finansiële instelling, Citibank, beraam die totale waarde van die minerale- en metaalreserwes in Suid-Afrika beloop sowat $2,5 triljard, oftewel R37,5 triljard. Dit maak SA by verre die rykste land wat dit betref in die wêreld, met gesamentlik in die tweede plek, ver terug, Rusland en Australië, elk met beraamde reserwes van sowat $1,6 triljard of R24 triljard.
Volgens amptelike SA syfers, beskik SA oor nagenoeg 90% van die platinummetale op die planeet, 80% van die mangaanneerslae, 73% van chroom, 45% van vanadium en 41% van die goudreserwes. Ander Afrikalande met ryk mineraalreserwes, soos die DRK, Angola, Tanzanië, ens. word nie eers genoem as dit kom by die heel rykste bedeelde lande in die wêreld nie.
Die aanwesigheid van die ontsaglike mineralerykdom van SA verklaar nie net die blatante grondgrypdryf nie, maar ook die ANC-dryf om die mynbedryf in die land vir alle praktiese doeleindes te nasionaliseer en derhalwe die huidige debakel rondom die nuwe Mynbouhandves.
Dit is ook prakties so dat die beheer oor die verwerking en bemarking van goud, platinum en ander minerale wêreldwyd in die hande van groot multinasionale maatskappye is - 'n gekonsentreerde geldmag wat in effek sowat 90% van rykdom globaal beheer. Wat ook 'n belangrike faktor is om mee rekening te hou, is die oogmerke van China met sy soeke na grondstowwe vir sy onversadigbare nywerhede en afset vir sy massale hoeveelheid verbruikersprodukte.
Vir die Afrikaner is die groot vraag: Waar laat hierdie meedoënlose magstryd en sug na beheer oor die minerale skatkis van die land hom? Polities is die Afrikaner geneutraliseer en dryf hy rond as 'n randfiguur. 'n Deel van die Afrikaner is baie welvarend, maar sy middelklas word al kleiner terwyl blanke armoede oorhand toeneem.
Wat gaan die Afrikaner doen omtrent hierdie geweldige magstryd wat afspeel rondom die koek op die tafel? Waar wil die Afrikaner heen?
Standvastigheid van 'n boer
Skep moed uit die beslistheid en standvastigheiod van 'n boer in die Karoo by hierdie videogreep.